หุ้น “ญี่ปุ่น-เกาหลี” ร่วงตามแรงขายสัญญาล่วงหน้า “ดาวน์ฯ-แนสแด็ก” ติดลบกว่า 1.5%
หุ้น “ญี่ปุ่น-เกาหลี” ร่วงตามแรงขายสัญญาล่วงหน้า “ดาวน์ฯ-แนสแด็ก” ติดลบกว่า 1.5%
13 เม.ย. 2563

ผู้สื่อข่าวรายงานว่า เช้านี้ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,312.04 จุด ลดลง 186.46 จุด, -0.96%
โดยดัชนีนิกเกอิตลาดหุ้นโตเกียวเปิดลบในวันนี้ เนื่องจากนักลงทุนเทขายทำกำไรหลังจากดัชนีนิกเกอิพุ่งขึ้น 9.7% ในสัปดาห์ที่ผ่านมา
เช่นเดียวกับ ดัชนี KOSPI ตลาดหุ้นเกาหลีใต้เปิดวันนี้ที่ 1,853.30 จุด ลดลง 7.40 จุด, -0.40%
โดยดัชนีดาวโจนส์ฟิวเจอร์ร่วงลงกว่า 300 จุดในช่วงเช้านี้ แม้กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ได้บรรลุข้อตกลงปรับลดกำลังการผลิตน้ำมัน 9.7 ล้านบาร์เรล/วัน ซึ่งข่าวดังกล่าวเป็นปัจจัยหนุนราคาน้ำมันดิบ WTI พุ่งขึ้นในช่วงเช้านี้
ขณะที่ดัชนีแนสแด็กล่วงหน้า ลดลง 127.50 จุด หรือ 1.55%
